கேள்வி: ஆசிய அறிவியல் முகாம் 2022 பற்றி விளக்கவும்.
பதில்: File:Asian_Science_Camp_2022_participants_on_stage_and_online.jpg ஆசிய அறிவியல் முகாம் 2022 (''Asian Science Camp 2022'') தென்கொரியா நாட்டில் 2022 ஆம் ஆண்டு சூலை மாதம் 24 ஆம் தேதி தொடங்கி 30 ஆம் தேதி வரை நடைபெற்றது. தென் கொரியா உள்ள அடிப்படை அறிவியல் நிறுவனம் இம்முகாமை ஏற்பாடு செய்தது. அறிவியல், தகவல் மற்றும் தகவல் தொடர்பு தொழில்நுட்ப அமைச்சகம், டேஜியோன் பெருநகரம், டேச்சியோன் சுற்றுலா அமைப்பு ஆகியவை இம்முகாமிற்கான நிதிநல்கையினை வழங்கின. கோவிட்-19 தொற்றுநோய் காலத்தின் போது ஏற்பட்ட பயண சிக்கல்கள் காரணமாக இந்த சந்திப்பு நிகழ்நிலை, அணைமுகம் என கலப்படமான சந்திப்பில் நடைபெற்றது. ஆசியாவில் உள்ள 30 நாடுகளில் இருந்து 300 பேர் பங்கேற்பார்கள் என எதிர்பார்க்கப்பட்டது. ஆனால் 25 நாடுகளில் இருந்து சுமார் 250 மாணவர்கள் நிகழ்வில் கலந்து கொண்டனர். தென் கொரியாவின் அடிப்படை அறிவியலுக்கான ஆராய்ச்சி நிறுவனத்தில் உள்ள அறிவியல் கலாச்சார மையம் இந்த ஆசிய அறிவியல் முகாம் 2022 நிகழ்வுக்கான முதன்மை இடமாகத் திகழ்ந்தது.
கேள்வி: ஆசிய அறிவியல் முகாம் 2022 - பங்கேற்பு பற்றி தகவல் சொல்.
பதில்: ஆசிய அறிவியல் முகாம் 2022 நிகழ்வில் அழைக்கப்பட்டவர்கள் மட்டுமே கலந்து கொண்டனர். உயர்நிலைப் பள்ளிகள் மற்றும் பல்கலைக்கழகங்களுக்கு நிகழ்ச்சியைக் குறித்து அறிவிக்க ஒவ்வொரு நாடு/பிராந்தியத்தின் தொடர்பு நபருக்கு விழா ஏற்பாட்டுக் குழு அழைப்பு அனுப்பியது. பதிவுக் கட்டணம் எதுவும் இல்லை. தொடர்புடைய பங்கேற்பாளர்களின் தங்குமிட மற்றும் உள்ளூர் செலவுகளை ஏற்பாட்டுக் குழு வழங்கியது.